OZNÁMENIE KOMISIE EURÓPSKEMU PARLAMENTU A RADE NÁSTROJ PREDVSTUPOVEJ POMOCI (IPA) REVIDOVANÝ VIACROČNÝ ORIENTAČNÝ FINANČNÝ RÁMEC NA ROK 2013 /* COM/2012/0581 final */





OZNÁMENIE KOMISIE EURÓPSKEMU PARLAMENTU A RADE NÁSTROJ PREDVSTUPOVEJ POMOCI (IPA) REVIDOVANÝ VIACROČNÝ ORIENTAČNÝ FINANČNÝ RÁMEC NA ROK 2013 Úvod Cieľom viacročného orientačného finančného rámca (ďalej len „MIFF“) pre nástroj predvstupovej pomoci (ďalej len „IPA“) je poskytnúť informácie o orientačnom rozdelení celkového objemu finančných prostriedkov nástroja IPA, ako ho navrhuje Komisia v súlade s článkom 5 nariadenia (ES) č. 1085/2006 o IPA[1]. V podstate spája politický rámec súboru opatrení spojených s rozširovaním EÚ a rozpočtový postup. Pre každú krajinu čerpajúcu predvstupovú pomoc, pre program určený viacerým príjemcom a pre zložku „cezhraničná spolupráca“ sa v dokumentoch o viacročnom orientačnom plánovaní, na základe ktorých sa poskytuje predvstupová pomoc, zohľadňuje orientačné rozdelenie prostriedkov navrhované v MIFF. Rámec MIFF je postavený na pohyblivom trojročnom programovom cykle. Za normálnych okolností sa MIFF na roky N, N+1 a N+2 predkladá v poslednom kvartáli roka N–2 ako súčasť súboru opatrení spojených s rozširovaním a predstavuje návrh, ako preniesť politické priority vytýčené v tomto súbore opatrení do finančnej perspektívy, berúc pritom do úvahy celkový finančný rámec. Keďže rok 2013 je posledným rozpočtovým rokom nástroja IPA, tento MIFF sa vzťahuje iba na zmeny naplánované na uvedený rok. Uvádza sa v ňom rozdelenie objemu prostriedkov predvstupovej pomoci na rok 2013 podľa jednotlivých krajín a podľa jednotlivých zložiek a je v ňom uvedený aj objem prostriedkov na program určený viacerým príjemcom a podporné výdavky. Tak ako v minulých rokoch, uverejňuje sa MIFF na základe súčasného statusu dotknutých krajín. Vzhľadom na to sa v MIFF zohľadňuje, že Srbsko vo februári 2012[2] získalo status kandidátskej krajiny, ako aj predpokladaný dátum pristúpenia Chorvátska, ktorým je 1. júl 2013. Všeobecné politické priority predvstupového procesu sú vytýčené v prístupových a európskych partnerstvách, vo výročných správach o dosiahnutom pokroku a v dokumente o stratégii rozširovania tvoriacich súčasť súboru opatrení spojených s rozšírením, ktoré sa každú jeseň predkladajú Európskemu parlamentu a Rade. Strategické finančné plánovanie 1. Rozdelenie finančných prostriedkov medzi krajiny Pri rozdelení finančných prostriedkov na rok 2007 sa vychádzalo zo záväzku Komisie zabezpečiť, aby žiadna prijímajúca krajina nedostala v roku 2007 menej prostriedkov ako v roku 2006 a aby Albánsko a Bosna a Hercegovina nedostali menej prostriedkov, ako bol priemerný ročný objem prostriedkov, ktoré každá z týchto krajín dostala v rokoch 2004 až 2006. Záväzok týkajúci sa Albánska a Bosny a Hercegoviny súvisí s tým, že väčšia časť finančných prostriedkov pre tieto krajiny bola poskytnutá v roku 2004. Sumy na rok 2008 a ďalšie roky boli vypočítané na základe výšky pridelených finančných prostriedkov v prepočte na obyvateľa, čo sa v minulosti používalo ako pomôcka na posúdenie potrieb a vplyvu. V súlade s tým objemy finančných prostriedkov v prepočte na obyvateľa pridelené jednotlivým potenciálnym kandidátskym krajinám západného Balkánu presiahli počas doby platnosti súčasného finančného rámca priemernú výšku pridelených prostriedkov v prepočte na obyvateľa dosiahnutú v rokoch 2004 až 2006 (23 EUR v cenách z roka 2004) v rámci programu CARDS[3]. Celkové rozdelenie finančných prostriedkov medzi krajiny bolo dodržané s výnimkou Kosova[4], ktoré získalo z nástroja IPA viac finančných prostriedkov. V roku 2008 poskytol rozpočtový orgán 60 miliónov EUR v rámci širšej mobilizácie nových zdrojov na podporu stability a rozvoja Kosova. Na doplnenie bolo prevedených ďalších 60 miliónov EUR z nevyužitých rozpočtových prostriedkov určených na makrofinančnú pomoc (MFA). Ďalších 40 miliónov EUR bolo viazaných v roku 2009 v nadväznosti na konferenciu darcov, ktorá sa uskutočnila v júli 2008. Pre Chorvátsko a Bývalú juhoslovanskú republiku Macedónsko je pridelená suma presahujúca 30 EUR na obyvateľa (ceny z roka 2004). Pre Chorvátsko zostáva táto úroveň zachovaná aj v danom období. Vzhľadom na to, že sa očakáva, že Chorvátsko pristúpi k EÚ 1. júla 2013, pridelené prostriedky pre túto krajinu z nástroja IPA sa znížia na polovicu pôvodnej sumy plánovanej na uvedený rok, okrem prostriedkov na zložku „rozvoj vidieka“, kde bude zachovaná plná pôvodne plánovaná výška prostriedkov na rok 2013. Pre Bývalú juhoslovanskú republiku Macedónsko sa objem prostriedkov v prepočte na obyvateľa naďalej zvyšuje a odráža minimálnu úroveň finančných prostriedkov potrebnú na vybudovanie zodpovedajúcej administratívy bez ohľadu na veľkosť tejto krajiny. Pre Čiernu Horu je objem prostriedkov na obyvateľa vyšší než pre ostatné krajiny a odráža minimálnu úroveň finančných prostriedkov potrebných na vybudovanie zodpovedajúcej administratívy bez ohľadu na veľkosť tejto krajiny. V prípade Turecka, berúc do úvahy veľkosť krajiny a jej schopnosť využiť prostriedky, dochádza v období rokov 2007 – 2013 k postupnému nárastu pomoci v prepočte na obyvateľa. Pokiaľ ide o Island, táto krajina je vzhľadom na mieru súladu s právnymi predpismi EÚ, ktorú dosiahla v rámci svojej účasti na EHP, ako aj vzhľadom na ňou dosiahnutú úroveň hospodárskeho a sociálneho rozvoja, výnimkou medzi kandidátskymi krajinami. Z tohto dôvodu sa dohodlo, že Island dostane v rámci nástroja IPA pomoc výlučne len zo zložky I, ktorú riadi Komisia. Financovanie sa vzťahuje na obdobie troch rokov a začalo sa v roku 2011. 2. Rozdelenie finančných prostriedkov do zložiek Nástroj predvstupovej pomoci (IPA) sa skladá z týchto piatich zložiek: I – prechodná pomoc a budovanie inštitúcií, II – cezhraničná spolupráca, III – regionálny rozvoj, IV – rozvoj ľudských zdrojov a V – rozvoja vidieka. Zložka I – prechodná pomoc a budovanie inštitúcií – zahŕňa všetky opatrenia na budovanie inštitúcií a investície súvisiace s acquis. Pomáha krajinám prijímajúcim pomoc vybudovať administratívne a justičné kapacity a podľa priorít rieši opatrenia spolupráce, ktoré nie sú výslovne zahrnuté do iných zložiek. Zložka II – cezhraničná spolupráca – je zameraná na podporu cezhraničných aktivít medzi krajinami prijímajúcimi pomoc a medzi krajinami prijímajúcimi pomoc a členskými štátmi. Okrem toho zahŕňa účasť príjemcov pomoci z nástroja IPA na programoch nadnárodnej spolupráce financovaných z Európskeho fondu regionálneho rozvoja (EFRR), ktorých cieľom je dosiahnutie územnej spolupráce v rámci štrukturálnych fondov, alebo na programoch pre prímorské oblasti financovaných z nástroja európskeho susedstva a partnerstva (ENPI). Zložky III až V sú prístupné len pre kandidátske krajiny a ich cieľom je pripraviť tieto krajiny na programovanie, implementáciu a riadenie štrukturálnych fondov, Kohézneho fondu a prostriedkov určených na rozvoj vidieka po pristúpení, a to prostredníctvom čo najväčšieho priblíženia sa k metodike implementácie týchto fondov a riadenia týchto prostriedkov v rámci pravidiel poskytovania vonkajšej pomoci. Predovšetkým zložka III – regionálny rozvoj – sa usiluje o čo najväčšiu podobu s Európskym fondom regionálneho rozvoja a Kohéznym fondom. Zložka IV – rozvoj ľudských zdrojov – pripravuje kandidátske krajiny na Európsky sociálny fond v rámci európskej stratégie zamestnanosti. Zložka V – rozvoj vidieka – pomáha kandidátskym krajinám pripraviť sa na programy rozvoja vidieka financované z EÚ po vstupe do EÚ implementáciou predvstupovej pomoci prostredníctvom systémov, ktoré sa čo najviac podobajú na systémy vyžadované po pristúpení k EÚ. Pri rozdeľovaní finančných prostriedkov medzi jednotlivé zložky sa náležite prihliadalo na pripravenosť decentralizovaných riadiacich systémov potrebných na implementáciu III, IV a V zložky v súčasných kandidátskych krajinách, ako aj na to, že je potrebné, aby financovanie II zložky pomoci, keďže sa týka cezhraničnej spolupráce s členskými štátmi, zodpovedalo financovaniu z Európskeho fondu v rámci okruhu 1b. 3. Ďalšie rozdelenie finančných prostriedkov Podporné výdavky Tieto prostriedky pokrývajú administratívne náklady priamo spojené s implementáciou nástroja IPA. Finančné prostriedky na program určený viacerým príjemcom Cieľom programov určených viacerým príjemcom v rámci zložky I je dopĺňať národné programy a posilňovať multilaterálne vzťahy na západnom Balkáne a v Turecku. Táto stratégia sa zameriava na oblasti, ktoré boli označené za oblasti zásadného významu pre európsku integráciu a stabilitu v regióne, a na otázky, v súvislosti s ktorými je nutná spolupráca týchto krajín. Z týchto prostriedkov sú financované programy s regionálnym vplyvom a/alebo programy, pri ktorých je možné dosiahnuť úspory z rozsahu alebo dosahu, ak sa implementujú horizontálne vo viacerých prijímajúcich krajinách. Programy určené viacerým príjemcom podporujú okrem iného Regionálnu školu verejnej správy, Stredoeurópsku dohodu o voľnom obchode (CEFTA), Radu pre regionálnu spoluprácu, boj proti organizovanej trestnej činnosti, štipendiá programu ERASMUS a vysokoškolské vzdelávanie. Poskytujú aj základ pre nástroj podpory občianskej spoločnosti, v ktorom sa kombinuje podpora z národných programov IPA, ako aj z programov IPA určených viacerým príjemcom. Budovanie inštitúcií pre krajiny západného Balkánu, Turecko a Island je podporované prostredníctvom nástroja TAIEX a finančné prostriedky sú prideľované na audity a hodnotenia regionálnych a národných programov, ako aj na informačné a komunikačné činnosti. Potreby investícií do malých a stredných podnikov, energetickej účinnosti a rozvoja infraštruktúry, ktoré sa realizujú v úzkej spolupráci s Európskou investičnou bankou a inými medzinárodnými finančnými inštitúciami, budú naďalej podporované z podstatnej časti prostriedkov pridelených na regionálne a horizontálne programy. Táto podpora sa bude koordinovať v rámci nového investičného rámca pre západný Balkán, ktorý bol vytvorený koncom roka 2009 s cieľom zlepšiť koordináciu a spoluprácu medzi darcami a medzinárodnými finančnými inštitúciami, ktoré na západnom Balkáne aktívne pôsobia. Od roku 2010 sa jedna z častí zložky II, a to účasť krajín na medzinárodných programoch spolupráce financovaných z EFRR – „Stredozemie“ a „Juhovýchodná Európa“, v záujme zjednodušenia uplatňuje aj prostredníctvom mechanizmu určeného pre viacerých príjemcov. Vysvetlenie údajov v tabuľke Nasledujúca tabuľka obsahuje údaje v bežných cenách a v eurách. Sú v nej uvedené pridelené sumy rozčlenené podľa krajín a zložiek, ako aj prostriedky vyčlenené na program určený viacerým príjemcom a na podporné výdavky na rok 2013 v súlade s návrhom rozpočtu na rok 2013. Pre porovnanie sa uvádzajú konečné viazané rozpočtové prostriedky za predchádzajúce roky, ako aj aktualizované údaje za rok 2012. Revidovaný viacročný orientačný finančný rámec: rozdelenie finančných prostriedkov nástroja predvstupovej pomoci na rok 2013 podľa krajín a zložiek Krajina/zložka || 2007 || 2008 || 2009 || 2010 || 2011 || 2012 || 2013 Kandidátske krajiny CHORVÁTSKO Prechodná pomoc a budovanie inštitúcií || 49 611 775 || 45 374 274 || 45 601 430 || 39 483 458 || 39 959 128 || 39 969 161 || 17 437 970 Cezhraničná spolupráca || 9 688 225 || 14 725 726 || 15 898 570 || 15 601 136 || 15 869 158 || 16 442 542 || 9 749 192 Regionálny rozvoj || 45 050 000 || 47 600 000 || 49 700 000 || 56 800 000 || 58 200 000 || 57 453 890 || 30 088 235 Rozvoj ľudských zdrojov || 11 377 000 || 12 700 000 || 14 200 000 || 15 700 000 || 16 000 000 || 15 899 000 || 8 546 000 Rozvoj vidieka || 25 500 000 || 25 600 000 || 25 800 000 || 26 000 000 || 26 500 000 || 25 820 793 || 27 700 000 SPOLU || 141 227 000 || 146 000 000 || 151 200 000 || 153 584 594 || 156 528 286 || 155 585 386 || 93 521 397[5] || || || || || || || BÝVALÁ JUHOSLOVANSKÁ REPUBLIKA MACEDÓNSKO Prechodná pomoc a budovanie inštitúcií || 41 641 613 || 41 122 001 || 39 310 500 || 36 917 068 || 29 403 410 || 28 659 161 || 27 058 357 Cezhraničná spolupráca || 4 158 387 || 4 077 999 || 4 371 501 || 4 467 526 || 4 524 876 || 3 583 373 || 5 093 041 Regionálny rozvoj || 7 400 000 || 12 300 000 || 20 800 000 || 29 400 000 || 39 300 000 || 40 949 983 || 50 276 471 Rozvoj ľudských zdrojov || 3 200 000 || 6 000 000 || 7 100 000 || 8 400 000 || 8 800 000 || 10 288 000 || 10 636 000 Rozvoj vidieka || 2 100 000 || 6 700 000 || 10 200 000 || 12 500 000 || 16 000 000 || 17 991 604 || 20 157 737 SPOLU || 58 500 000 || 70 200 000 || 81 782 001 || 91 684 594 || 98 028 286 || 101 472 121 || 113 221 606 || || || || || || || ISLAND Prechodná pomoc a budovanie inštitúcií || || || || || 12 000 000 || 11 997 400 || 5 810 415 SPOLU || || || || || 12 000 000 || 11 997 400 || 5 810 415 || || || || || || || ČIERNA HORA Prechodná pomoc a budovanie inštitúcií || 27 490 504 || 28 112 552 || 29 832 179[6] || 29 838 823 || 29 843 599 || 16 346 471 || 5 073 420 Cezhraničná spolupráca || 3 909 496 || 4 487 448 || 4 667 821 || 3 682 690 || 4 310 344 || 4 588 551 || 4 668 687 Regionálny rozvoj || || || || || || 7 982 738 || 14 752 941 Rozvoj ľudských zdrojov || || || || || || 2 775 000 || 2 808 000 Rozvoj vidieka || || || || || || 3 258 308[7] || 7 285 467 SPOLU || 31 400 000 || 32 600 000 || 34 500 000 || 33 521 513 || 34 153 943 || 34 951 068 || 34 588 515 || || || || || || || SRBSKO Prechodná pomoc a budovanie inštitúcií || 181 496 352 || 179 441 314 || 182 551 643 || 186 206 679 || 190 556 810 || 190 600 995 || 196 683 533 Cezhraničná spolupráca || 8 203 648 || 11 458 686 || 12 248 357 || 11 751 753 || 11 322 790 || 11 497 244 || 11 630 694 Regionálny rozvoj || || || || || || || Rozvoj ľudských zdrojov || || || || || || || Rozvoj vidieka || || || || || || || SPOLU || 189 700 000 || 190 900 000 || 194 800 000 || 197 958 432 || 201 879 600 || 202 098 239 || 208 314 227 TURECKO Prechodná pomoc a budovanie inštitúcií || 256 702 720 || 256 125 297 || 239 550 810 || 217 809 826 || 231 268 023 || 227 499 161 || 238 500 014 Cezhraničná spolupráca || 2 097 280 || 2 874 709 || 3 049 190 || 3 090 174 || 5 131 977 || 2 174 617 || 2 218 109 Regionálny rozvoj || 167 500 000 || 173 800 000 || 182 700 000 || 238 100 000 || 293 400 000 || 356 066 389 || 366 882 353 Rozvoj ľudských zdrojov || 50 200 000 || 52 900 000 || 55 600 000 || 63 400 000 || 77 600 000 || 83 188 000 || 91 167 077 Rozvoj vidieka || 20 700 000 || 53 000 000 || 85 500 000 || 131 300 000 || 172 500 000 || 187 387 295 || 204 184 796 SPOLU || 497 200 000 || 538 700 006 || 566 400 000 || 653 700 000 || 779 900 000 || 856 315 462 || 902 952 349 Potenciálni kandidáti ALBÁNSKO Prechodná pomoc a budovanie inštitúcií || 54 318 790 || 65 237 756[8] || 71 360 000 || 84 200 000[9] || 84 301 650 || 85 140 996 || 84 682 966 Cezhraničná spolupráca || 6 681 210 || 8 582 244 || 9 822 921 || 9 973 173 || 10 126 636 || 9 433 169 || 10 666 232 SPOLU || 61 000 000 || 73 820 000 || 81 182 921 || 94 173 173 || 94 428 286 || 94 574 165 || 95 349 198 BOSNA A HERCEGOVINA Prechodná pomoc a budovanie inštitúcií || 58 136 394 || 69 854 783 || 83 900 000 || 100 688 099 || 102 681 861 || 102 670 996 || 103 493 402 Cezhraničná spolupráca || 3 963 606 || 4 945 217 || 5 207 746 || 4 696 495 || 4 746 425 || 5 197 353 || 5 342 041 SPOLU || 62 100 000 || 74 800 000 || 89 107 746 || 105 384 594 || 107 428 286 || 107 868 349 || 108 835 443 || || || || || || || KOSOVO Prechodná pomoc a budovanie inštitúcií || 68 300 000 || 184 700 000 || 106 100 000 || 66 100 000 || 66 900 000 || 67 000 144 || 68 477 942 Cezhraničná spolupráca || 0 || 0 || 0 || 1 200 000 || 1 800 000 || 1 800 000 || 2 987 731 SPOLU || 68 300 000 || 184 700 000 || 106 100 000 || 67 300 000 || 68 700 000 || 68 800 144 || 71 465 673 PROGRAMY JEDNOTLIVÝCH KRAJÍN SPOLU || 1 109 427 000 || 1 311 720 006 || 1 305 072 668 || 1 397 306 900 || 1 553 046 687 || 1 633 662 334 || 1 634 058 823 PROGRAMY URČENÉ VIACERÝM PRÍJEMCOM Prechodná pomoc a budovanie inštitúcií || 129 571 000[10] || 137 736 644[11] || 188 867 536[12] || 141 706 551[13] || 187 860 605[14] || 207 031 122[15] || 171 226 015 Cezhraničná spolupráca || 0 || 0 || 0 || 4 921 679 || 5 293 313 || 5 672 378 || 6 059 026 PODPORNÉ VÝDAVKY || 44 793 000 || 51 950 000 || 47 648 000 || 47 393 000 || 52 183 900 || 52 747 050 || 53 302 924 CELKOVÝ SÚČET || 1 263 200 000 || 1 501 406 650 || 1 541 588 204 || 1 591 328 130 || 1 798 384 505 || 1 899 112 884 || 1 864 646 788 Sumy sú uvedené v eurách pri súčasných cenách. [1] Ú. v. EÚ L 201, 31.7.2006, s. 82 – 93. [2] Otvorenie zložiek III, IV a V pre Srbsko je podmienené tým, že Rada a Európsky parlament prijmú navrhované zmeny a doplnenia nariadenia (ES) č. 1085/2006 predložené Komisiou [COM(2012)329 z 20. júna 2012]. [3] Predchodcom nástroja IPA v tomto regióne bol v rokoch 2000 až 2006 program Pomoc Spoločenstva pre obnovu, rozvoj a stabilizáciu – CARDS. [4] Týmto označením nie sú dotknuté pozície týkajúce sa statusu, pričom označenie je v súlade s rezolúciou Bezpečnostnej rady OSN 1244/1999 a stanoviskom Medzinárodného súdneho dvora k vyhláseniu nezávislosti Kosova. [5] 50 % prostriedkov pôvodne pridelených na rok 2013 na zložky I až IV a 100 % prostriedkov pôvodne pridelených na rok 2013 na zložku V. [6] Zahŕňa dodatočné prostriedky vo výške 1,2 mil. EUR, ktoré pochádzajú z predchádzajúcich programov. [7] Začalo sa s presunom týchto prostriedkov zo zložky „rozvoj vidieka“ do zložky „prechodná pomoc a budovanie inštitúcií“. [8] Zahŕňa dodatočné prostriedky vo výške 3,12 mil. EUR, ktoré pochádzajú z predchádzajúcich programov. [9] Zahŕňa dodatočné prostriedky vo výške 1,5 mil. EUR, ktoré pochádzajú z predchádzajúcich programov. [10] Zahŕňa dodatočné prostriedky vo výške 20,6 mil. EUR, ktoré pochádzajú z predchádzajúcich programov. [11] Zahŕňa dodatočné prostriedky vo výške 2,0 mil. EUR, ktoré pochádzajú z predchádzajúcich programov. [12] Zahŕňa dodatočné prostriedky vo výške 22,8 mil. EUR, ktoré pochádzajú z predchádzajúcich programov. [13] V tomto údaji je zahrnuté zníženie o 29 mil. EUR v prospech nástroja potravinovej bezpečnosti, ktoré budú uhradené späť v roku 2011 (14 mil. EUR), 2012 (6 mil. EUR) a 2013 (9 mil. EUR). Prostriedky, ktoré budú uhradené späť v týchto rokoch, sa pridelia Islandu. Tento údaj zahŕňa aj dodatočné prostriedky vo výške 2,7 mil. EUR, ktoré pochádzajú z predchádzajúcich programov. [14] Zahŕňa dodatočné prostriedky vo výške 1,6 mil. EUR, ktoré pochádzajú z predchádzajúcich programov. [15] Zahŕňa dodatočné prostriedky vo výške 32,1 mil. EUR, ktoré pochádzajú z predchádzajúcich programov.